Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 20/12/8803	Košice II, XXXXX2012
EEČ : 2-64-252-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 30,00 € 
b.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX
V trestnej veci vedenej proti obv. XXXXX, nar. XXXXX, pre prečin ublíženia na zdraví podľa § 157 ods. 1 Trestného zákona, ku ktorému malo dôjsť na tom skutkovom základe, že

ktorého obsahom sú tieto skutočnosti : 

Obvinený XXXXX : 

1/ dňa 25.04.2012 pri mediácii na Okresnom súde XXXXX XXXXX vyhlásil, že spáchal skutok, ktorý je predmetom trestného stíhania tak, ako je uvedený v uznesení o vznesení obvinenia vydaného policajným orgánom OR PZ OO XXXXX sp. zn. ORP-XXXXX zo dňa 26.01.2012,

2/ dňa 25.04.2012 za prítomnosti mediačného úradníka na XXXXX sa poškodeným za svoje nedbanlivostné konanie ospravedlnil a uhradil spôsobenú škodu, čo bolo nimi prijaté a nároky uspokojené,

3/ dňa 25.04.2012 zložil na účet Okresnej prokuratúry XXXXX XXXXX č. ú. XXXXX finančnú čiastku vo výške 60 €, určená vo  výške 30 € obetiam trestnej činnosti a 30 € v prospech Občianskeho združenia s názvom XXXXX, XXXXX č. ú. XXXXX

 dňa 30.11.2011 v čase o 09.30 hod. viedol bicykel po chodníku na XXXXX XXXXX pred OC Fresh a k bicyklu mal na vôdzke priviazaného psa, pričom bicyklom a vôdzkou psa podrazil na chodníku stojace chodkyne XXXXX, nar. XXXXX, trvale bytom XXXXX, XXXXX a XXXXX, nar. XXXXX, trvale bytom XXXXX, XXXXX ktoré následkom podrazenia nôh spadli, kde podľa znaleckého posudku utrpela XXXXX, nar. XXXXX, trvale bytom XXXXX XXXXX XXXXX zranenia a to pomliaždenie sedacej oblasti, zlomeninu vonkajšej plochy /fibulárneho kondylu/ hlavice ľavej a pravej píšťaly s minimálnym posunom /depresiou/ kostených úlomkov, ktoré znalec kvalifikuje súhrne ako ťažké zranenia s dobou liečenia na viac ako 42 dní a XXXXX, nar. XXXXX, trvale bytom XXXXX, XXXXX XXXXX utrpela zranenia zlomeninu vnútornej plochy dolnej časti ramennej kosti vľavo bez posunu kostených úlomkov, podvrtnutie krčnej oblasti chrbtice, pomliaždenie záhlavia hlavy, pomliaždenie ľavého zápästia s povrchovou kožnou odreninou, ktoré znalec posudzuje súhrne ako ľahké zranenia s dobou liečenia do 42 dní
Odôvodnenie: 
	Uznesením policajného orgánu OR PZ OO XXXXX sp. zn. ORP-XXXXX zo dňa 26.01.2012 bolo vznesené obvinenie XXXXX pre prečin ublíženia na zdraví podľa § 157 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 

Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

	Obvinený XXXXX a poškodené I. XXXXX a J. XXXXX uzavreli dňa 25.04.2012 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodené prijali ospravedlnenie od obvineného a náhradu spôsobenej škody požadovanú za ublíženie na zdraví, čím boli nároky v uvedenej veci uspokojené. 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a v zmysle znaleckého posudku uhradil XXXXX sumu 3.500 € a XXXXX 1.100 €. 

	Dňa 25.04.2012 obvinený V. XXXXX zložil na účet Okresnej prokuratúry XXXXX XXXXX č. XXXXX peňažnú sumu vo výške 60 € určenú vo výške 30 € štátu na peňažnú pomoc poškodeným trestnými činmi a vo výške 30 € Občianskemu združeniu - XXXXX v prospech účtu XXXXX

	Táto suma je primeraná závažnosti spáchaného trestného činu, v spojení s reparáciou škody spôsobenej poškodeným ako prioritného záujmu chráneného zákonom.

Vzhľadom na povahu a závažnosť spáchaného činu, na mieru akou bol trestným činom dotknutý zákonom chránený záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci, pričom využitie odklonu v trestnom konaní bude mať pozitívny motivačný stimul 
pre vyvarovanie sa podobného konania v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor